RĪGAS CIVILLIETU ŠĶĪRĒJTIESAI

Gogoļa iela 8/10-34, Rīga, LV-1050

|  |  |
| --- | --- |
| Prasītājs: | norādīt prasītāja vārdu, uzvārdu, personas kodu, deklarēto dzīvesvietu, bet, ja tādas nav, — dzīvesvietu; juridiskajai personai — tās nosaukumu, reģistrācijas numuru un juridisko adresi. Prasītājs var norādīt savu tālruņa numuru vai elektroniskā pasta adresi, ja piekrīt saziņai ar šķīrējtiesu izmantot tālruni vai elektronisko pastu.Ja prasību ceļ pārstāvis, — prasītāja pārstāvja vārdu, uzvārdu, personas kodu un adresi saziņai ar šķīrējtiesu; juridiskajai personai — tās nosaukumu, reģistrācijas numuru un juridisko adresi.Prasībās par naudas summas piedziņu — kredītiestādes nosaukumu un tā konta numuru, kurā veicama samaksa. |

|  |  |
| --- | --- |
| Atbildētājs: | norādīt atbildētāja vārdu, uzvārdu, personas kodu, deklarēto dzīvesvietu un deklarācijā norādīto papildu adresi, bet, ja tādas nav, — dzīvesvietu; juridiskajai personai — tās nosaukumu, reģistrācijas numuru un juridisko adresi. Atbildētāja personas kodu vai reģistrācijas numuru norāda, ja tas ir zināms. |

### PRASĪBAS PIETEIKUMS

par parāda piedziņu

|  |  |
| --- | --- |
| Rīgā |  2015.gada 10.martā  |

2014.gada 29.aprīlī starp prasītāju SIA „ABCDEF” un atbildētāju SIA „XYZ66” tika noslēgts Līgums Nr. 29441U (turpmāk – Līgums).

Saskaņā ar Līgumu prasītājs pārdod un nodod atbildētājam preci pēc 21.01.2015.preču pavadzīmes Nr.212121 par summu €1200,00. Saskaņā ar Līguma 17. punktu atbildētājs SIA „XYZ66” apņemas samaksāt par preci 10 dienu laikā no preces saņemšanas dienas (apmaksas termiņš – 31.01.2015.).

Neskatoties uz to, ka prasītājs ir izpildījis visas savas Līgumā uzņemtās saistības pilnībā, atbildētājs līdz dotajam brīdim nav apmaksājies parādu par iepriekš minēto preci, neskatoties uz prasītāja mutiskajiem un rakstiskajiem atgādinājumiem par parada samaksu (02.02.2015. atgādinājums par neapmaksāto rēķinu, 28.02.2015. pirmstiesas brīdinājums pielikumā).

Tādējādi uz prasības sastādīšanas dienu atbildētāja SIA „XYZ66” pamatparāda summa par iepriekš minēto pavadzīmi sastāda €1200,00.

Saskaņā ar Līguma 20.punktu par katru maksājuma termiņa nokavētu dienu pircējs izmaksā pārdevējam nokavējuma procentus 0,5% apmērā no neapmaksātās summas. Uz prasības pieteikuma sastādīšanas dienu, 2015.gada 10.martu, tiek aprēķināti nokavējuma procenti €228,00 par 38 dienām, par laikā periodu no 01.02.2015. līdz 10.03.2015. (€6,00 (0,5% no € 1200,00) \* 38 dienas = €228,00).

Saskaņā ar Civillikuma 1587.pantu, tiesīgi noslēgts līgums uzliek atbildētājam par pienākumu izpildīt apsolīto, un ne darījuma sevišķais smagums, ne arī vēlāk radušās izpildīšanas grūtības nedod tiesības atkāpties no līguma.

Tā kā SIA „ABCDEF” valde nepiekrīt atbildētāja piedāvātajiem parāda apmaksas termiņa pagarinājumiem, un neskatoties uz parunām starp pusēm, nav panākta vienošanās par parāda samaksu, prasītājs spiests griezties šķīrējtiesā, lai piedzītu izveidojošos parādu.

Parakstoties iepriekš minētajā Līgumā, puses Līguma 25.punktā vienojas, ka visi strīdi, nesaskaņas un prasības, kas izriet vai skar šo Līgumu, kuri nav noregulēti starp Pusēm pārrunu ceļā, tiks izšķirti atbilstoši LR likumiem pēc prasītāja izvēles tiesā vai Rīgas Civillietu Šķīrējtiesā (Šķīrējtiesu reģistra reģ. Nr.40103222046), saskaņā ar šīs šķīrējtiesas Reglamentu, viena šķīrējtiesneša sastāvā, rakstveida procesā un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību (šķīrējtiesas līgums).

Saskaņā ar Rīgas Civillietu Šķīrējtiesas Reglamenta 107.punktu pusei, kuras labā taisīts spriedums, šķīrējtiesa piespriež no otras puses visus tās samaksātos šķīrējtiesas procesa izdevumus, tajā skaitā saskaņā ar Rīgas Civillietu Šķīrējtiesas Reglamenta 104.1.punktu ar lietas vešanu saistītos izdevumus juridiskās palīdzības samaksai. Par šīs parāda piedziņas lietas vešanu prasītājs samaksāja juridiskajam birojam „PPPPP23” €121,00, kas ir atmaksājami prasītājam.

Pamatojoties uz iepriekš minēto, un ievērojot to, ka savstarpēju sarunu ceļā strīdu atrisināt nav bijis iespējams, kā arī saskaņā ar Šķīrējtiesu likuma 10., 12. un 35.pantu; Civillikuma 1587., 1652., 1661., 1662., 1753., 1756., 1757., 1763., 1775. un 1779. pantu, kā arī ņemot vērā apstākli, ka atbildētājs ir izvairījies no savu uzņemto saistību izpildes un nav piedāvājis mums apmierinošu jautājuma risinājuma iespēju,

**lūdzu šķīrējtiesu:**

1. piedzīt no atbildētāja SIA „XYZ66” (reģ.Nr.12345678902) par labu prasītājam SIA „ABCDEF” (reģ.Nr.12345678901) parādu €1200,00, nokavējuma procentus €228,00 par laikā periodu no 01.02.2015. līdz 10.03.2015., izdevumus juridiskās palīdzības samaksai €121,00 un šķīrējtiesas procesa izdevumus €411,13, kopā €1960,13;
2. noteikt, ka SIA „ABCDEF” (reģ.Nr.12345678901) ir tiesības par laiku līdz nolēmuma
izpildei saņemt likumiskos procentus \_\_% gadā no piespriestas, bet nepiedzītas summas.

**Pielikumā:**

1. 29.04.2014. Līgums Nr.29441U (kopija);
2. pavadzīme (kopija);
3. 02.02.2015. SIA „ABCDEF” atgādinājums, (kopija);
4. 28.02.2015. SIA „ABCDEF” pirmstiesas brīdinājums (kopija);
5. prasības pieteikuma noraksts atbildētājam;
6. Uzņēmumu reģistra informācija par SIA „ABCDEF” amatpersonām (kopija);
7. Uzņēmumu reģistra informācija par SIA „XYZ66” amatpersonām (kopija);
8. maksājuma dokuments par juridiskās palīdzības izdevumu €121,00 samaksu;
9. maksājuma dokuments par šķīrējtiesneša procesa izdevumu €411,13 samaksu.

SIA „ABCDEF” valdes loceklis Zita Burčalkina